stanford-oval/wikipedia huggingface dataset:
Mustakotka
Ulkonäkö ja koko

Mustakotka muistuttaa ruumiinrakenteeltaan maakotkaa, mutta on isompi ja tummempi. Se voi kasvaa liki metrin pituiseksi, 80–96 cm. Siipien kärkiväli on 225–245 cm ja painoa 3,6–5,7 kg. Naaras on koirasta kookkaampi. Aikuinen lintu on lähes kokonaan musta, yläselkä ja yläperä ovat valkoiset ja käsisiivellä on valkoinen laikku. Päälaki ja niska ovat kotkamaisen kellertävät.
Levinneisyys

Mustakotkaa tavataan Saharan eteläpuolisen Afrikan vuorilla Itä- ja Etelä-Afrikassa, erillispopulaationa Ennedin tasangolla Tšadissa, sekä harvinaisena Punaisenmeren vastarannalla Arabian niemimaan puolella. Lajin esiintymisalueen pinta-ala on 1–10 miljoonaa neliökilometriä ja maailman populaation koko on 10 000–100 000 yksilöä. Laji on enimmäkseen paikkalintu.
Elinympäristö

Mustakotka elää vuoristoisilla seuduilla ja kuivilla savanneilla kaukana ihmisasutuksesta.
Lisääntyminen

Pesä on yleensä vuoren tai kallion rinteessä ulkoneman alla, harvoin puussa. Se on laakea, matala, oksista ja risuista rakennettu, ja pesämalja on matala. Molemmat puolisot rakentavat pesää, tosin naaras aktiivisemmin. Naaras munii tavallisesti kaksi, joskus yhden tai kolme munaa. Munintaväli on kolme päivää. Haudonta-aika on 43–46 päivää. Naaras hautoo enimmäkseen öisin, koiras noin puoli päivää. Poikaset kuoriutuvat eriaikaisesti ja ovat lentokykyisiä 12–14 viikon ikäisinä. Lentokykyiseksi selviää lähes aina vain yksi poikanen toisten joutuessa jossain vaiheessa sen syömäksi. Poikanen pysyy emojen seurassa vielä puolisen vuotta.
Ravinto

Tamaanit ovat mustakotkien pääravintoa. Niiden puutteessa kotka voi napata jonkun muun suunnilleen samankokoisen jyrsijän, matelijan tai linnun, esimerkiksi helmikanan.
Motorinen yksikkö

Motorinen yksikkö on alfamotoneuronin ja sen hermottamien poikkijuovaisten lihassolujen muodostama kokonaisuus. Kun alfamotoneuronista tulee supistumiskäsky, se saa kaikki motoriseen yksikköön kuuluvat lihassolut supistumaan. Tähän perustuu myös se miksi sellaiseen motoriseen yksikköön kuuluvien lihassolujen supistuminen on tarkempaa, jossa on vähemmän lihassoluja.
Nambour

| Nambour |
| --- | --- |

Valtio:  Australia
Osavaltio:  Queensland
Pinta-ala:  
 – Kokonaispinta-ala:  21,4 km²
Korkeus:  19 m
Väkiluku (2016):  18 183
 – Väestötiheys:  852 as./km²
Infobox OKVirheellinen NIMI-arvo: 
Nambour on kaupunki Australiassa, Queenslandin osavaltiossa. Kaupungissa oli 18 183 asukasta vuoden 2016 väestönlaskennassa, ja se sijaitsee Brisbanesta pohjoiseen. Kaupungin asukkaista noin 20 prosenttia on alle 14-vuotiaita, ja noin 20 prosenttia on yli 65-vuotiaita.
Ilmasto

Nambourissa on Köppenin ilmastoluokituksen mukaan subtrooppinen kostea ilmasto. Vuoden keskilämpötila on noin 20 °C ja keskimääräinen sademäärä 1 765 millimetriä. Tammikuu on lämpimin kuukausi. Silloin vuorokauden keskilämpötila on noin 25 °C. Viilein kuukausi on heinäkuu, jolloin keskilämpötila on noin 15 °C. Sateisin kuukausi on helmikuu, jolloin sataa keskimäärin noin 260 millimetriä. Syyskuu puolestaan on kuivin kuukausi. Silloin keskimääräinen sadanta on 45 millimetriä.
Aiheesta muualla

Kuvia tai muita tiedostoja aiheesta Nambour Wikimedia Commonsissa
XL5

| XL5> Tiedot |
| --- | --- |
Toiminnassa:  1996–1998, 2007-2018
Tyylilaji:  Poikabändi
Kotipaikka:  Hyvinkää, Suomi
Laulukieli:  suomi
Jäsenet:  Mica, laulu   Pete, laulu, kitara   Tonza, taustalaulu, basso (1997–1998, 2007–) 
Entiset jäsenet:  Jami, taustalaulu, tanssi (1996)  Elo, miksaus (1996–1998)  Jake, taustalaulu, tanssi (1996–1998) 
Levy-yhtiö:  BMG, 1996–1997  
Aiheesta muualla
XL5 myspacessa
Infobox OKNimi-testi OK: 
XL5 on popmusiikkiyhtye, joka oli 1990-luvun poikabändihysterian ensimmäinen suomalainen kohde. XL5 on Kristian Maukosen tuottama hyvinkääläisryhmä, jonka kahta ensimmäistä levyä myytiin yhteensä yli 50 000 kappaletta. Yhtyeeseen kuuluivat ensimmäisen levyn aikaan Mica (laulu), Jami (tanssi ja taustalaulu), Jake (tanssi ja taustalaulu), Pete (kitara ja laulu) sekä Elo (miksaus). Ensimmäisen levyn jälkeen Jamin jättäydyttyä yhtyeestä tilalle tuli Tonza, joka paitsi lauloi, myös soitti bassoa toisella levyllä.
Marraskuussa 2007 uutisoitiin, että XL5 on tekemässä paluuta lähes kymmenen vuoden tauon jälkeen. Yhtye julkaisi uuden levyn "X" toukokuussa 2008. Yhtyeen kokoonpanossa olivat mukana enää vain Mica, Pete ja Tonza. Elo ei lähtenyt comeback-projektiin mukaan, vaan tekee nykyään melodista trancea nimellä Super8. Comebackin jälkeen Mica, Pete ja Tonza tekivät vielä yhdessä musiikkia nimellä Sugar Skull Society.
1. helmikuuta 2008 XL5 teki ensimmäisen comeback-keikkansa.
Yhtye ajautui aikoinaan nimiriitaan Jarmo Saaren XL-yhtyeen kanssa.
Yhtye > Jäsenet

Mika "Mica" Ikonen 1996–1998, 2007–
Jukka Petteri "Pete" Tolonen 1996–1998, 2007–
Jarkko "Jake" Jokivalli 1996–1998
Miika "Elo" Eloranta 1996–1998
Perttu "Jami" Jaakkola 1996
Toni "Tontsa" Uotila 1996–1998, 2007–
Yhtye > Myöhempiä projekteja

Mika on vaikuttanut Käsityöläiset-yhtyeessä ja osallistui Uuden musiikin kilpailuun vuonna 2012. Syksyllä 2016 hän julkaisi ensimmäisen sooloalbuminsa "Kuu ja maa" ja vuonna 2020 toisen albuminsa "Sinun" .
Pete toimi the 3some-yhtyeen keikkakitaristina. Lisäksi Pete on esiintynyt trubaduurina, tehnyt biisejä jonkin verran muille, sekä julkaissut ensimmäisen sooloalbuminsa "Kuin viimeistä päivää".
Elo toimii DJ:nä taiteilijanimellä Super8 ja muodostaa puolet "Super8 & Tab" -tranceprojektista.
Jami juonsi Jyrki Countdownia vuonna 1997 ja on nykyään Ypäjä-Golfin hallituksen puheenjohtaja.
Tontsa toimi The 3some-yhtyeen keikkabasistina ja esiintyy muun muassa Maija Vilkkumaan "Tähti"-musiikkivideolla.
Jake on kertonut mediassa syöpätaistelustaan, sekä kilpaillut uinnissa.
Diskografia > Albumit

Pedon merkki (julkaistu 10.5.1996, myynyt hieman yli 31 000 kpl)
Jäätä ja tulta (julkaistu 28.5.1997, myynyt yli 19 000 kpl)
X (julkaistu 14.05.2008)
Diskografia > Singlet

Kaunis peto (albumilta Pedon merkki)
Kuivaa kyyneleet (albumilta Pedon merkki)
Muistan (albumilta Pedon merkki)
Taas mennään (albumilta Pedon merkki, GT-versiossa mukana myös Andy McCoy)
Talviaamun prinsessa (albumilta Pedon merkki - Kultalevypainos)
Jäätä ja tulta (albumilta Jäätä ja tulta)
Déjà vu (albumilta Jäätä ja tulta)
Tää on mun kotini (albumilta Jäätä ja tulta)
Tuulee (albumilta X)
Laatuaikaa (feat. Elastinen) (albumilta X)
Paljon kaunista sanomatta jää (albumilta X)
Diskografia > Musiikkivideot

Kaunis peto
Muistan
Taas mennään
Talviaamun prinsessa
Jäätä ja tulta
Déjà vu
Aiheesta muualla

Ylen Elävä arkisto: XL5 – poikabändi Hyvinkäältä
Viihdelehti Stara.fi: Poikabändi XL5 tekee paluun
XL5 Myspacessa (englanniksi)
http://xl5.fi/ (Arkistoitu – Internet Archive)
XL5 Meteli.netissä
Motoriset automatismit

Motoriset automatismit ovat lihasliikkeitä, joiden uskotaan olevan henkien tai edesmenneiden sielujen aiheuttamia. Tällaisia ovat muun muassa automaattikirjoitus ja -säveltäminen.
Nanterre 92

| Nanterre 92 |
| --- | --- |
Liiga:  Mestarien liiga LNB Pro A
Perustettu:  1927
Historia:  JSF Nanterre (1927–2016)
Areena:  Palais des Sports Maurice Thorez (kapasiteetti 3 000)
Kotipaikka:  Nanterre, Ranska
Värit:           
Mestaruudet:   1× FIBA Europe Cup  1× EuroChallenge  1× Ranskan liiga  2× Ranskan cup  2× Ranskan supercup 
Kotisivu:  jsfnanterre.com
Nanterre 92 on ranskalainen koripalloseura Nanterresta. Se pelaa kotiottelunsa Palais des Sports Maurice Thorez’ssa.
Seura tunnettiin vuoteen 2016 asti nimellä JSF Nanterre. Se on pelannut Ranskan pääsarjassa ja eurooppalaisissa seurajoukkuekilpailuissa. Nanterre on menestynyt etenkin 2010-luvulla voittaen FIBA Europe Cupin vuonna 2017, EuroChallengen vuonna 2015, Ranskan mestaruuden vuonna 2013, Ranskan cup-mestaruuden vuosina 2014 ja 2017 sekä Ranskan supercup-mestaruuden vuosina 2014 ja 2017.
Seuraa ovat edustaneet muun muassa Mouhammadou Jaiteh ja Heiko Schaffartzik sekä suomalaispelaajista Jamar Wilson ja Erik Murphy.
Aiheesta muualla

Seuran verkkosivut (Arkistoitu – Internet Archive) (ranskaksi) (englanniksi)
Seura eurobasket.com-sivustolla (englanniksi)
NHIndustries

| NHIndustries |
| --- | --- |

Perustettu:  1992
Tuotteet:  helikopterit
Kotisivu:  www.nhindustries.com
Infobox OKVirheellinen NIMI-arvo: 
NHIndustries on vuonna 1992 perustettu helikoptereita valmistava konsortio, jonka jäsenet ovat:
EADS-konserniin kuuluva Eurocopter 62,5 %
italialais-brittiläinen AgustaWestland 32 %
alankomaalainen Fokker Technologies 5,5 % Fokker-yhtiön työn osittainen jatkaja
NHIndustries perustettiin NHI NH90 -sarjan helikoptereiden suunnittelua, kehitystä, tuotteistamista, tuotantoa sekä logistiikan hoitamista varten.
Aiheesta muualla

NHIndustries
Nagapattinamin piirikunta

Nagapattinamin piirikunta (tamiliksi நாகப்பட்டினம் மாவட்டம், Nākappaṭṭiṉam māvaṭṭam) on yksi Intian Tamil Nadun osavaltion 32 piirikunnasta. Piirikunta rajautuu idästä Bengalinlahteen ja lännestä Cuddaloren, Ariyalurin, Thanjavurin ja Thiruvarurin piirikuntiin. Nagapattinamin piirikunnan rannikolla sijaitseva Karaikalin kaupunki ei kuulu Tamil Naduun, vaan se on osa Puducherryn territoriota.
Piirikunnassa oli vuoden 2011 väestönlaskennassa 1 616 450 asukasta.
Nanterre

| Nanterre |
| --- | --- |
 Nanterren keskustaa
 vaakuna
 Nanterren sijainti Pariisissa
 Koordinaatit: 48°54′N, 2°12′E 
Valtio:  Ranska
Hallintoalue:  Île-de-France
Departementti:  Hauts-de-Seine
Arrondissementti:  Nanterre
Hallinto:  
 – Hallinnon tyyppi:  Kunta
 – Pormestari:  Patrick Jarry
Pinta-ala:  
 – Kokonaispinta-ala:  12,19 km²
Väkiluku (2006):  93 509
 – Väestötiheys:  7 671 as./km²
Postinumero:  92000
 
 www.nanterre.fr 
Infobox OKVirheellinen NIMI-arvo: 
Nanterre on Pariisin läntisiä esikaupunkialueita, 11,1 kilometrin päässä Pariisin keskustasta. Nanterre on Hauts-de-Seinen departementin pääkaupunki. Siellä on arviolta 93 509 asukasta (vuonna 2014) ja sen pinta-ala on 12,19 neliökilometriä.
Yksi Euroopan tärkeimmistä liikekeskuksista, La Défense, sijaitsee osittain Nanterressa. Myös Université Paris-Nanterre, yksi Pariisin alueen suurimmista yliopistoista, sijaitsee Nanterressa.
Nanterressa on kolme RER-asemaa sekä lähiöjuna Saint Lazaren rautatieasemalle.
Aiheesta muualla

Kuvia tai muita tiedostoja aiheesta Nanterre Wikimedia Commonsissa
Pariisin esikaupunkialueen kunnat
| Väkiluku | Kunnat |
| --- | --- |
yli 2 000 000: Pariisi
yli 75 000: Argenteuil · Asnières-sur-Seine · Aulnay-sous-Bois · Boulogne-Billancourt · Champigny-sur-Marne · Colombes · Créteil · Montreuil · Nanterre · Rueil-Malmaison · Saint-Denis · Saint-Maur-des-Fossés · Versailles · Vitry-sur-Seine
yli 50 000: Antony · Aubervilliers · Le Blanc-Mesnil · Bondy · Cergy ·  Clichy · Courbevoie · Drancy · Évry · Fontenay-sous-Bois · Issy-les-Moulineaux ·  Ivry-sur-Seine · Levallois-Perret ·  Maisons-Alfort · Neuilly-sur-Seine ·  Noisy-le-Grand ·  Pantin · Sarcelles · Sartrouville
yli 25 000: Alfortville · Athis-Mons · Bagneux · Bagnolet · Bezons · Bobigny · Champs-sur-Marne · Charenton-le-Pont · Châtenay-Malabry · Châtillon · Chatou · Chelles · Le Chesnay · Choisy-le-Roi · Clamart · Clichy-sous-Bois · Conflans-Sainte-Honorine · Corbeil-Essonnes · La Courneuve · Draveil · Élancourt · Épinay-sur-Seine · Ermont · Franconville · Fresnes · Gagny · Garges-lès-Gonesse · Gennevilliers · Goussainville · Guyancourt · L'Haÿ-les-Roses · Houilles · Livry-Gargan · Malakoff · Mantes-la-Jolie · Massy · Meaux · Melun · Meudon · Montigny-le-Bretonneux · Montrouge · Les Mureaux · Neuilly-sur-Marne · Nogent-sur-Marne · Noisy-le-Sec · Palaiseau · Le Perreux-sur-Marne · Pierrefitte-sur-Seine · Plaisir · Poissy · Pontault-Combault · Pontoise · Puteaux · Rosny-sous-Bois · Saint-Cloud · Saint-Germain-en-Laye · Saint-Ouen · Sainte-Geneviève-des-Bois · Sannois · Savigny-sur-Orge · Savigny-le-Temple · Sevran · Stains · Suresnes · Taverny · Thiais · Trappes · Tremblay-en-France · Les Ulis · Vanves · Vigneux-sur-Seine · Villejuif · Villemomble · Villeneuve-Saint-Georges · Villepinte · Villiers-le-Bel · Villiers-sur-Marne · Vincennes · Viry-Châtillon · Yerres
alle 25 000: 1 470 muuta kuntaa, joista merkittävimmät Auvers-sur-Oise · Bougival · Le Bourget · Chantilly · Chessy · Crépy-en-Valois · Écouen · Enghien-les-Bains · Étampes · Fontainebleau · Gisors · Maintenon · Maisons-Laffitte · Marly-le-Roi · Montfermeil · Montmorency · Orly · Orsay · Le Raincy · Rambouillet · Roissy-en-France · Rungis · Saclay · Saint-Cyr-l'École · Sceaux · Sèvres · Le Vésinet
Nagarholen kansallispuisto

Nilgirin biosfäärialueen kansallispuistot, Nagarholen kansallispuisto vihreällä alueen luoteisosassa.
Nagarholen kansallispuisto eli Rajiv Gandhin kansallispuisto (kannadaksi ನಾಗರಹೊಳೆ ರಾಷ್ಟ್ರೀಯ ಉದ್ಯಾನವನ, Nāgarahoḷe rāṣṭrīya udyānavana) on luonnonsuojelualue Karnatakan osavaltiossa Intiassa. Se sijaitsee Länsi-Ghatien vuoristoon kuuluvilla Nilgirivuorilla ja on osa Nilgirin biosfäärialuetta. Puiston alue rauhoitettiin 1955 ja siitä tehtiin kansallispuisto 1988. Alueen suuren sademäärän takia puistossa on paljon ruohikkoisia suoalueita, joita reunustavat tiikki- ja eukalyptusmetsät. Eläimistö on monimuotoista. petoihin kuuluvat tiikeri, leopardi, huulikarhu ja vuorisusi. Suuriin ruohonsyöjiin kuuluvat aksishirvi, sambarhirvi, muntjakit,  Nelisarviantilooppi, villisika ja aasiannorsu.
NHK

| NHK |
| --- | --- |

 NHK:n lähetyskeskus Tokion Shibuyassa.
Tunnuslause:  まっすぐ、真剣。。
Perustettu:  29. marraskuuta 1924
Kotipaikka:  Japani
Toiminta-alue:  informaatio, kommunikaatio
Kotisivu:  www.nhk.or.jp
Infobox OKVirheellinen NIMI-arvo: 
NHK (jap. 日本放送協会, Nippon Hōsō Kyōkai) on Japanin yleisradioyhtiö. NHK:lla on Japanissa kaksi maanpäällistä televisiokanavaa (NHK General TV ja NHK Educational TV), kaksi satelliittikanavaa (NHK BS-1 ja NHK BS Premium) ja kolme radiokanavaa (NHK Radio 1, NHK Radio 2 ja NHK FM). Lisäksi sillä on kansainväliselle yleisölle suunnattu lähetyspalvelu NHK World, johon kuuluvat NHK World TV ja NHK World Premium -televisiokanavat sekä NHK World Radio Japan -radioasema.
NHK aloitti toimintansa vuonna 1926 Japanin liikenneministeriön hallinnoimana julkisen palvelun yleisradioyhtiönä. Se syntyi Tokiossa, Nagoyassa ja Osakassa toimineiden radioasemien yhdistyessä. 1930-luvulla se alkoi toimia Japanin hallituksen propagandan äänitorvena, mutta toisen maailmansodan jälkeen vuonna 1950 alkuperäinen NHK hajotettiin ja sen tilalle perustettiin uusi, samanniminen yhtiö. Samalla sallittiin yksityisten lähetysasemien toiminta. Televisiolähetykset NHK aloitti pian sen jälkeen vuonna 1953. Myöhemmin NHK on tullut tunnetuksi teräväpiirtotelevisioon liittyvistä innovaatioistaan. Digitaalitelevisiolähetykset Japanissa aloitettiin satelliittikanavilla vuonna 2000 ja maanpäällisillä televisiokanavilla vuonna 2003.
NHK:n toiminta rahoitetaan lupamaksuilla, eikä sen kanavilla ole mainoksia. NHK:n pääkanavan ohjelmistoon kuuluu uutisia, urheilua, viihdettä ja kulttuuria; kanava tunnetaan etenkin uutislähetyksistään. Sen lähettämiin urheiluohjelmiin kuuluu erityisesti sumo- ja baseball-otteluita.
Aiheesta muualla

Kuvia tai muita tiedostoja aiheesta NHK Wikimedia Commonsissa
NHK:n kotisivut (japaniksi)
Nantesin katedraali

Nantesin Pyhän Pietarin ja Paavalin katedraali
Nantesin katedraali eli Pyhän Pietarin ja Paavalin katedraali, (Cathédrale Saint-Pierre-et-Saint-Paul) on Ranskassa Nantesissa sijaitseva keskiaikainen roomalaiskatolinen kirkko. Kirkon rakentaminen alkoi vuonna 1434 ja valmistui 1891. Katedraalin pääurut tuhoutuivat vuoden 2020 tulipalossa.
Historia

Nantesin katedraalin rakennustyöt alkoivat vuonna 1434. Paikalla oli sitä ennen ollut kolme kirkkorakennusta, joista on jotain jäännöksiä Nantesin Dobrée-museossa. Gotiikkaa edustava julkisivu valmistui 1400-luvun loppuun mennessä, ja tornien rakentaminen aloitettiin vuonna 1508. Suurin osa lasimaalatuista ikkunoista valmistuivat vuosina 1500–1516.
Katedraalin viimeinen rakennusvaihe oli vuosina 1840–1891, jolloin sen rakentamista valvoi kaupunginarkkitehti Saint-Félix Seheult. Sen aikana valmistuivat pohjoinen poikkilaiva ja kuori. Sen jälkeen kirkkoon ei ole tehty merkittäviä muutoksia, mutta sitä on kuitenkin restauroitu muutamia kertoja sen kärsimien vaurioiden takia. Katedraali kärsi pahoin toisen maailmansodan pommituksissa, ja vuonna 1972 katto tuhoutui tulipalossa. Vuoden 2020 tulipalossa puolestaan kirkon pääurut tuhoutuivat. Palo saatiin rajatuksi, ja sitä epäillään tuhopoltoksi. Jo aiemmin kuulusteltu vapaaehtoistyöntekijä on tunnustanut sytyttäneensä palon.
Aiheesta muualla

Kuvia tai muita tiedostoja aiheesta Nantesin katedraali Wikimedia Commonsissa
Nancy Goeres

Nancy Goeres on yhdysvaltalainen fagotisti. Hänestä tuli Pittsburghin sinfoniaorkesterin ensifagotisti vuonna 1984. Tätä ennen hän oli toiminut vastaavissa tehtävissä Floridan orkesterissa, Caracasin filharmonikoissa ja Cincinnatin sinfoniaorkesterissa. Goeres on esiintynyt monilla johtavilla festivaaleilla. Hän on kantaesittänyt Alan Fletcherin ja Ellen Taaffe Zwilichin teoksia.
Nantesin kansainvälinen lentoasema

Nantes Atlantique Airport (ransk. Aéroport Nantes Atlantique) on kansainvälinen lentoasema Nantesissa, Ranskassa. Kyseessä on Länsi-Ranskan suurin lentoasema. Se sijaitsee 30 minuutin päässä Nantesin keskustasta, ja välillä kulkee Navette Tan Airin bussi.
Nantes Atlantique Airport on Ranskan ainoa lentoasema, joka on Euroopan alueellisten lentoyhtiöiden liiton jäsen.
Lentoyhtiöt ja kohteet

Aer Arann (Cardiff, Cork, Manchester)
Air Algérie (Alger)
Air France (Bordeaux, Brest, Clermont-Ferrand, Lille, Lyon, Marseille, Metz, Montpellier, Nizza, Pariisi-Charles de Gaulle, Strasbourg, Toulouse
Régionalin operoimana (Geneve, Milano-Malpensa)
Airlinair (St. Nazaire)
Air Malta (Malta)
Air Transat (Montréal)
Atlas Blue (Marrakech)
Atlantic AirLift (Yeu island)
Corsairfly (Pointe-à-Pitre, Fort-de-France, Réunion Island)
Iberia
Air Nostrumin operoimana (Madrid)
Ryanair (Dublin, Frankfurt–Hahn, Nottingham, Lontoo-Stansted)
Tunisair (Tunis)
Aiheesta muualla

Aéroport Nantes Atlantique (Arkistoitu – Internet Archive) virallinen sivusto (ranskaksi)
Aéroport de Nantes Atlantique (Arkistoitu – Internet Archive) Ranskan lentoasemat (ranskaksi)
Airport Nantes (englanniksi)
Ranskan lentoasemat
| --- | --- |
Suuret kansainväliset:   Lyon  Marseille  Nizza  Pariisi-Charles de Gaulle  Pariisi-Orly  Toulouse 
Muut kansainväliset:   Ajaccio  Angers  Avignon  Basel-Mulhouse-Freiburg  Bastia  Beauvais  Bergerac  Béziers  Biarritz  Bordeaux  Brest  Brive  Caen  Calvi  Carcassonne  Chambéry  Clermont-Ferrand  Deauville  Dinard  Dole  Figari  Grenoble  La Rochelle  Le Touquet  Lille  Limoges  Metz/Nancy  Montpellier  Nantes  Nîmes  Perpignan  Poitiers  Quimper  Rennes  Rodez  Saint-Étienne  Strasbourg  Tarbes/Lourdes  Toulon  Tours  Vatry 
Vain kotimaanlentoja:   Agen  Annecy  Aurillac  Castres  Épinal  Île d’Yeu  Lannion  Le Havre  Le Puy  Lorient  Pau  Périgueux 
Muut:   Pariisi-Le Bourget
Motori Moderni

|  Motori Moderni |
| --- | --- |
Perustajat:  Carlo Chiti
Valmistajat:  Minardi, AGS
Saavutukset Formula 1:n MM-sarjassa
Ensimmäinen kilpailu:  San Marinon GP 1985
Kilpailuja:  46 (44 starttia)
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  0
Viimeinen kilpailu:  Australian GP 1987
Motori Moderni oli Formula 1 -sarjan moottoritoimittaja vuosina 1985–1987. Yhtiön perusti kokenut italialainen moottori-insinööri Carlo Chiti.
Chiti oli Alfa Romeon formulatallin pääinsinööri. Hän perusti Motori Modernin valmistaakseen tipo 615-90 V6-turbomoottoreita, joita Minardi-talli käytti kaudesta 1985 kauteen 1987.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Runko | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1985 | Minardi | M185 | Tipo 615-90 1.5 V6t | P |  | BRA | POR | SMR | MON | CAN | USA | FRA | GBR | GER | AUT | NED | ITA | BEL | EUR | RSA | AUS | 0 | 12. |
| 1985 | Minardi | M185 | Tipo 615-90 1.5 V6t | P |  Pierluigi Martini |  |  | Kesk. | DNQ | Kesk. | Kesk. | Kesk. | Kesk. | 11† | Kesk. | Kesk. | Kesk. | 12 | Kesk. | Kesk. | 8 | 0 | 12. |
| 1986 | Minardi | M185B, M186 | Tipo 615-90 1.5 V6t | P |  | BRA | ESP | SMR | MON | BEL | CAN | USA | FRA | GBR | GER | HUN | AUT | ITA | POR | MEX | AUS | 0 | 12. |
| 1986 | Minardi | M185B, M186 | Tipo 615-90 1.5 V6t | P |  Andrea de Cesaris | Kesk. | Kesk. | Kesk. | DNQ | Kesk. | Kesk. | Kesk. | Kesk. | Kesk. | Kesk. | Kesk. | Kesk. | Kesk. | Kesk. | 8 | Kesk. | 0 | 12. |
| 1986 | Minardi | M185B, M186 | Tipo 615-90 1.5 V6t | P |  Alessandro Nannini | Kesk. | Kesk. | Kesk. | DNQ | Kesk. | Kesk. | Kesk. | Kesk. | Kesk. | Kesk. | Kesk. | Kesk. | Kesk. | NC | 14 | Kesk. | 0 | 12. |
| 1986 | AGS | JH21C | Tipo 615-90 1.5 V6t | G |  Ivan Capelli |  |  |  |  |  |  |  |  |  |  |  |  | Kesk. | Kesk. |  |  | 0 | 15. |
| 1987 | Minardi | M187 | Tipo 615-90 1.5 V6t | G |  | BRA | SMR | BEL | MON | USA | FRA | GBR | GER | HUN | AUT | ITA | POR | ESP | MEX | JPN | AUS | 0 | 14. |
| 1987 | Minardi | M187 | Tipo 615-90 1.5 V6t | G |  Adrián Campos | DSQ | Kesk. | Kesk. | DNS | Kesk. | Kesk. | Kesk. | Kesk. | Kesk. | Kesk. | Kesk. | Kesk. | 14 | Kesk. | Kesk. | Kesk. | 0 | 14. |
| 1987 | Minardi | M187 | Tipo 615-90 1.5 V6t | G |  Alessandro Nannini | Kesk. | Kesk. | Kesk. | Kesk. | Kesk. | Kesk. | Kesk. | Kesk. | 11 | Kesk. | 16 | 11† | Kesk. | Kesk. | Kesk. | Kesk. | 0 | 14. |
Mustahapsukolibri

| Mustahapsukolibri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Hapsukolibrit Discosura
Laji::  langsdorffi
Kaksiosainen nimi
 Discosura langsdorffi  (Temminck, 1821) 
Katso myös
   Mustahapsukolibri Wikispeciesissä   Mustahapsukolibri Commonsissa 
Infobox OKNimi-testi OKIUCN-testi OK: 
Mustahapsukolibri (Discosura langsdorffi) on neotrooppisen alueen kiitäjälintu. Sen esiintymisalue ulottuu Kolumbian kaakkoisosista ja Venezuelan eteläosista Ecuadorin ja Perun itäosiin sekä Brasilian länsi- ja itäosiin. Lajista tunnetaan kaksi alalajia. Coenraad Jacob Temminck kuvaili lajin holotyypin Brasiliasta vuonna 1821.
NBA-kausi 1970–1971

NBA-kausi 1970–1971 oli NBA-liigan 25. kausi. Runkosarja käynnistyi 13. lokakuuta 1970 ja päättyi 23. maaliskuuta 1971. Milwaukee Bucks voitti mestaruuden kaadettuaan Baltimore Bulletsin 8. toukokuuta päättyneessä finaalisarjassa suoraan otteluvoitoin 4–0.
Tapahtumia

NBA laajenee 17 joukkueeseen kun Buffalo Braves, Cleveland Cavaliers ja Portland Trail Blazers liittyvät liigaan. Joukkueet myös jaettiin ensimmäistä kertaa itäiseen ja läntiseen konferenssiin, joissa kummassakin on kaksi divisioonaa.
Tähdistöottelu pelattiin San Diegossa ja lännen joukkue voitti sen lukemin 108–107. Seattle SuperSonicsin Lenny Wilkens palkittiin ottelun parhaana pelaajana.
Milwaukee Bucks voitti mestaruuden oltuaan olemassa vasta kolme vuotta.
Runkosarja > Pelaajatilastot

| Kategoria | Pelaaja | Joukkue | Tilasto |
| --- | --- | --- | --- |
| Pisteitä per ottelu | Lew Alcindor | Milwaukee Bucks | 31.7 |
| Levypalloja per ottelu | Wilt Chamberlain | Los Angeles Lakers | 18.2 |
| Syöttöjä per ottelu | Norm Van Lier | Chicago Bulls | 10.1 |
| Pelitilanneheittojen tarkkuus | Johnny Green | Cincinnati Royals | 58.7% |
| Vapaaheittojen tarkkuus | Chet Walker | Chicago Bulls | 85.9% |
Palkitut pelaajat

Arvokkain pelaaja (MVP): Lew Alcindor, Milwaukee Bucks
Vuoden tulokas: Geoff Petrie, Portland Trail Blazers ja Dave Cowens, Boston Celtics
Vuoden valmentaja: Dick Motta, Chicago Bulls
Finaalien MVP: Lew Alcindor, Milwaukee Bucks